'एशिया में आ सकते हैं भूकंप के और झटके'  
श्रीलंका के एक भू-गर्भ वैज्ञानिक ने कहा है कि जापान तथा भारत से सटे चीन के सीमावर्ती इलाकों समेत एशिया के कई हिस्सों में और भूकंप आने की संभावना है।
श्रीलंका के एक भू-गर्भ वैज्ञानिक ने कहा है कि जापान तथा भारत से सटे चीन के सीमावर्ती इलाकों समेत एशिया के कई हिस्सों में और भूकंप आने की संभावना है।  पीर्डेनिया विश्वविद्यालय के भू-गर्भ शोध विभाग के अथुला सेनारत्ने ने कहा, हमें इस बात का अनुमान है कि 16 अप्रैल और 20 अप्रैल के बीच जापान में एक और भूकंप आ सकता है। एक भूकंप 14 अप्रैल और 16 अप्रैल के बीच भारत से सटे चीन के सीमावर्ती इलाकों में भी आ सकता है। इंडोनेशिया के जावा सुमात्रा क्षेत्रों में भी 10 अप्रैल और 17 अप्रैल के बीच एक भूकंप आने की संभावना है।  सेनारत्ने ने कहा कि उनका शोध 100 साल से अधिक की समयावधि के दौरान आए उन भूकंपों के आकड़ों पर आधारित है, जिनकी तीव्रता रिक्टर पैमाने पर 6 से ऊपर रहीं।  उन्होंने कहा कि ये भूकंप तुर्की, ईरान और यूनान के कुछ हिस्सों को प्रभावित कर सकते हैं। उन्होंने कहा कि उनकी टीम ने जापान में मार्च में आए भूकंप तथा इस महीने के प्रारंभ में आए एक अन्य भूकंप का अनुमान लगाया था।  हालांकि उनका कहना था कि इन भूकंपों से श्रीलंका प्रभावित नहीं होगा, लेकिन यदि इंडोनेशिया में 10 और 17 अप्रैल के बीच के संभावित भूकंप से सुनामी आ गया, तो उससे श्रीलंका पर भी असर पड़ेगा।